turjo4nis/wikipedia-bn-dump-20250701 huggingface dataset:
দোহাজারী ইউনিয়ন

দোহাজারী বাংলাদেশের চট্টগ্রাম জেলার চন্দনাইশ উপজেলার অন্তর্গত একটি বিলুপ্ত ইউনিয়ন।

আয়তন 
দোহাজারী ইউনিয়নের আয়তন ছিল ৮,১০৬ একর (৩২.৮০ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী দোহাজারী ইউনিয়নের মোট জনসংখ্যা ছিল ৪০,১৪৭ জন। এর মধ্যে পুরুষ ২০,৩৭৩ জন এবং মহিলা ১৯,৭৭৪ জন। মোট পরিবার ছিল ৭,৬০১টি।

ইতিহাস 
দোহাজারী ইউনিয়ন ছিল চন্দনাইশ উপজেলার আওতাধীন ৯নং ইউনিয়ন পরিষদ। ২০১৭ সালের ৯ জানুয়ারি এ ইউনিয়নের সাথে সাতবাড়িয়া ইউনিয়নের হাছনদণ্ডী মৌজাকে সংযুক্ত করে দোহাজারী পৌরসভা ঘোষণা করায় দোহাজারী ইউনিয়ন পরিষদ কার্যক্রম বিলুপ্ত হয়ে গেছে।

আরও দেখুন 
 দোহাজারী পৌরসভা
 চন্দনাইশ উপজেলা

তথ্যসূত্র

বিষয়শ্রেণী 

বাংলাদেশের বিলুপ্ত ইউনিয়ন
চন্দনাইশ উপজেলার বিলুপ্ত ইউনিয়ন
লিভ অ্যান্ড ম্যাডি

লিভ অ্যান্ড ম্যাডি (), যার নাম চতুর্থ মৌসুমে ছিল লিভ অ্যান্ড ম্যাডি: ক্যালি স্টাইল () হলো জন ডি বেক এবং রন হার্ট নির্মিত একটি আমেরিকান টিন সিটকম। এই নাটক ডিজনি চ্যানেলে ১৯ জুলাই ২০১৩ থেকে ২৪ মার্চ ২০১৭ পর্যন্ত প্রচারিত হয়েছিলো। দুই বোনের ভালোবাসার গল্প এই নাটক মূল উপজীব্য বিষয়।

বহিঃসংযোগ 

 
 

মার্কিন টেলিভিশন ধারাবাহিক
ইংরেজি ভাষার টেলিভিশন অনুষ্ঠান
আরা পাইকান

আরা পাইকান (বৈজ্ঞানিক নাম: Gerosis phisara(Moore)) এক প্রজাতির মাঝারী আকারের প্রজাপতি যার শরীর ও ডানা কালচে বাদামী রঙের হয়। এরা ‘হেসপেরায়িডি’ গোত্রের এবং ‘পায়রজিনি’ উপগোত্রের সদস্য।

আকার 
আরা পাইকান এর প্রসারিত অবস্থায় ডানার আকার ৩৫-৪৫ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত আরা পাইকান এর উপপ্রজাতিসমূহ হল-

 Gerosis phisara phisara Moore, 1884 – (খাসি আরা পাইকান) Khasi Dusky Yellow-breast Flat

বিস্তার 
এই প্রজাতি ভারত এর হিমাচল প্রদেশ থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

তথ্যসূত্র 

ভারতের প্রজাপতি
পশ্চিমবঙ্গে প্রাপ্ত হেসপেরায়িডি গোত্রের প্রজাপতি
এশিয়ার প্রজাপতি
সিঙ্গাপুরের প্রজাপতি
ফ্রেডেরিক মুর কর্তৃক নামকরণকৃত ট্যাক্সা
১৮৮৪-এ বর্ণিত প্রজাপতি
বাদলপাড়া মাধ্যমিক বিদ্যালয় ও কলেজ

বাদলপাড়া মাধ্যমিক বিদ্যালয় ও কলেজ বরিশাল বিভাগের বাকেরগঞ্জ উপজেলায় অবস্থিত। বাদলপারা ৪৬৭২৬

প্রাতিষ্ঠানিক ইতিহাস
এই প্রতিষ্ঠানটি মৃত মোহাম্মদ ইসাক হাওলাদার প্রতিষ্ঠা করেন। এটি ১৯২৪ সালে প্রাথমিক বিদ্যালয় হিসেবে  তার যাত্রা শুরু করে। ১৯৬৪ সালে এটি উচ্চবিদ্যালয়ে উন্নীত করা হয়। ১৯৯৫ সালে এটি উচ্চমাধ্যমিক কার্যক্রম শুরু করে এবং তখন এর নামকরণ করা হয় বাদলপাড়া হাই স্কুল এন্ড কলেজ।বাকেরগঞ্জ উপজেলায়র মধ্যে এটিই একমাত্র প্রতিষ্ঠান যেখানে একই সাথে মাধ্যমিক ও উচ্চমাধ্যমিক কার্যক্রম পরিচালিত হচ্ছে।বিদ্যালয়টির পূর্ব পাশ দিয়ে বয়ে গেছে রাঙগা মাটি নদী। এ বিদ্যালয়ের ইতিহাস ঐতিহ্য  সমৃদ্ধ।

তথ্যসূত্র

বরিশাল জেলার বিদ্যালয়
বরিশাল জেলার মহাবিদ্যালয়
১৯২৪-এ প্রতিষ্ঠিত শিক্ষাপ্রতিষ্ঠান
মসজিদবাড়ি মাধ্যমিক বিদ্যালয় ও কলেজ

মসজিদবাড়ি মাধ্যমিক বিদ্যালয় ও কলেজ বরিশাল বিভাগের বানারিপাড়া উপজেলায় অবস্থিত

প্রাতিষ্ঠানিক ইতিহাস
১৯৬৮ সালে এই প্রতিষ্ঠানটি প্রতিষ্ঠা করা হয় একদল তরুন ও সমাজসেবীদের মাধ্যমে। ১৯৭০ সালে এটি সরকারীকরন করা হয়। মুক্তিযুদ্ধের কারণে ১৯৭২ সালে প্রথম বারের মত এই প্রতিষ্ঠান থেকে মাধ্যমিক পরীক্ষায় ছাত্ররা অংশগ্রহণ করে। ২০০৩ সালে এই প্রতিষ্ঠানে উচ্চমাধ্যমিক কার্যক্রম চালু করা হয়।

তথ্যসূত্র

বরিশাল জেলার বিদ্যালয়
বরিশাল জেলার মহাবিদ্যালয়
১৯৬৮-এ প্রতিষ্ঠিত শিক্ষাপ্রতিষ্ঠান
ইগ্যাল এ্যালোন

ইগ্যাল এ্যালোন (১০ অক্টোবর ১৯১৮ - ২৯ ফেব্রুয়ারি ১৯৮০) ছিলেন একজন ইসরায়েলী রাজনীতিবিদ, আধা-সামরিকবাহিনী প্যালম্যাশ এর অধিনায়ক (স্বাধীনতার পূর্বে) এবং ইসরায়েলী সামরিক বাহিনীর একজন জেনারেল। তিনি 'আহডুট হাভোডা' এবং 'ইসরায়েলী লেবার পার্টি' এর অন্যতম নেতা ছিলেন। এছাড়া তিনি ইসরায়েলের ভারপ্রাপ্ত প্রধানমন্ত্রী হিসেবে দায়িত্ব পালন করেন।

জীবন 
ইগ্যাল পেইকোভিটস যিনি পরে এ্যালোন উপনাম যুক্ত করেছিলেন ১৯১৮ সালে ইসরায়েলের কেফার ট্যাভোর গ্রামে জন্মগ্রহণ করেন। তার পিতা ১৮৯০ সালে ইসরায়েলে আসেন।

১৯৩৭ সালে ইগ্যাল উচ্চ বিদ্যালয়ের পাঠ চুকিয়ে কৃষি কাজে মনোনিবেশ করেন গিনোসার এলাকায়। ইগ্যাল রুথ নামের এক তরুণীকে ভালোবাসে বিয়ে করেন, তাদের এক মেয়ে হয় যে পরে চিকিৎসাবিদ্যা নিয়ে পড়ে।

১৯৮০ সালের ২৯ ফেব্রুয়ারি ইগ্যাল মারা যান, তাকে গ্যালিলি সমুদ্র সৈকতে সমাহিত করা হয়।

তথ্যসূত্র

বহিঃসংযোগ 
 
 

১৯১৮-এ জন্ম
১৯৮০-এ মৃত্যু
ইসরায়েলি রাজনীতিবিদ
ইসরায়েলি জেনারেল
ইহুদি ইসরায়েলি রাজনীতিবিদ
ইসরায়েলি রাজনৈতিক দলের নেতা
ইসরায়েলের প্রধানমন্ত্রী
অ্যালাইনমেন্ট (ইসরায়েল) এর রাজনীতিবিদ
ইসরায়েলি শ্রমিক দলের রাজনীতিবিদ
আহদুত হাআভোদার রাজনীতিবিদ
ইসরায়েলের শিক্ষামন্ত্রী
ইসরায়েলের পররাষ্ট্রমন্ত্রী
নেসেটের সদস্য ১৯৫৫-১৯৫৯
নেসেটের সদস্য ১৯৫৯-১৯৬১
নেসেটের সদস্য ১৯৬১-১৯৬৫
নেসেটের সদস্য ১৯৬৫-১৯৬৯
নেসেটের সদস্য ১৯৬৯-১৯৭৪
নেসেটের সদস্য ১৯৭৪-১৯৭৭
নেসেটের সদস্য ১৯৭৭-১৯৮১
রোমানীয়-ইহুদি বংশোদ্ভূত ইসরায়েলি ব্যক্তি
১৯৪৮ আরব-ইসরায়েলি যুদ্ধের ইসরায়েলি সামরিক কর্মী
এশিয়ার মহানগর এলাকার তালিকা

এটি হচ্ছে কিছু সংখ্যক সূত্র অনুযায়ী সর্বোচ্চ জনসংখ্যার এশিয়ার মহানগর এলাকা ও শহুরে এলাকার তালিকা। বিশ্বের দ্রুততম-বৃদ্ধিপাওয়া নগরায়ন, উচ্চহারে বৃদ্ধিপাওয়া শহরের জন্য এশিয়া মহাদেশ হচ্ছে বিশ্বে অন্যতম। জাপানের টোকিও হচ্ছে জনসংখ্যার ভিত্তিতে বিশ্বের বৃহত্তম মহানগর এলাকা । অন্যান্য আরো শহর, যেমন : করাচী, কলকাতা, ঢাকা, দিল্লি, মুম্বাই, তেহরান, সিউল, সাংহাই, ম্যানিলা, ওসাকা, বেইজিং, তাইপে, হংকং, শেনচেন, কুয়াংচৌ, ব্যাংকক এবং জাকার্তা গুরুত্বপূর্ণ মহানগরী।

নিচে প্রদত্ত জনসংখ্যার তথ্য পাঁচটি ভিন্ন উৎস থেকে প্রাপ্ত :
 দি ওয়ার্ল্ড গেজেটার
 সিটি পপুলেশন
 ডেমোগ্রাফিয়া (শহর এলাকা)
 জাতিসংঘের বিশ্ব নগরায়ন সম্ভাবনা (শহর এলাকা)
 জাতীয় সরকারি হিসাব (এনওই)

এই পাঁচটি উৎসের মধ্যে, সর্বোচ্চ গগনাটি বোল্ড করে দেখানো হল। শহরগুলো সারিতে স্থান পেয়েছে তাদের সর্বোচ্চ জনসংখ্যার পরিমানের ভিত্তিতে।

তালিকাটি রং-ভিত্তিক ভাবে তৈরি করা হয়েছে যাতে দেখানো হয়েছে শহরটি এশিয়ার কোন অঞ্চলে অবস্থিত। রং দ্বারা নিম্নোক্তভাবে বুঝানো হয়েছে :

১৪টি শহর নিয়ে, পূর্ব এশিয়া এই তালিকায় শীর্ষে রয়েছে। দক্ষিণ এশিয়া ১১টি শহর নিয়ে দ্বিতীয় অবস্থানে। দক্ষিণ-পূর্ব এশিয়ার ৫টি শহর এবং পশ্চিম এশিয়ার মাত্র ১টি শহর তালিকায় অবস্থান করছে।

তালিকা

আরও দেখুন 
 ভারতের মহানগর সমূহের তালিকা
 জনসংখ্যা অনুযায়ী মহানগর এলাকার তালিকা

তথ্যসূত্র

বহিঃসংযোগ 

এশিয়ার ভূগোল
এশিয়া
জনপরিসংখ্যান অনুযায়ী শহরের তালিকা
সলোমন ওলফ গলোম্ব

সলোমন ওলফ গলোম্ব একজন মার্কিন গণিতবিদ, প্রকৌশলী এবং ইউনিভার্সিটি অব সাউদার্ন ক্যালিফোর্নিয়া এর একজন অধ্যাপক।

জীবনী
গলোম্ব জনস হপকিন্স বিশ্ববিদ্যালয় থেকে ব্যাচেলর্স ডিগ্রি এবং হার্ভার্ড বিশ্ববিদ্যালয় থেকে মাস্টার্স এবং ডক্টরেট ডিগ্রি অর্জন করেন। তিনি ১৯৬৩ সালে ইউনিভার্সিটি অব সাউদার্ন ক্যালিফোর্নিয়া তে শিক্ষক হিসেবে যোগদান করেন।

পুরস্কার ও সম্মাননা
ক্লদ ই শ্যানন অ্যাওয়ার্ড ১৯৮৫
 আইইইই রিচার্ড ডব্লিউ হ্যামিং মেডেল ২০০০
 ন্যাশনাল মেডেল অব সায়েন্স ২০১১
 বেঞ্জামিন ফ্রাঙ্কলিন মেডেল ২০১৬

তথ্যসূত্র

হার্ভার্ড বিশ্ববিদ্যালয়ের প্রাক্তন শিক্ষার্থী
জনস হপকিন্স বিশ্ববিদ্যালয়ের প্রাক্তন শিক্ষার্থী
ইউনিভার্সিটি অব সাউদার্ন ক্যালিফোর্নিয়ার শিক্ষক
১৯৩২-এ জন্ম
২০১৬-এ মৃত্যু
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
ন্যাশনাল মেডেল অফ সাইন্স বিজয়ী
আমেরিকান ম্যাথমেটিকাল সোসাইটির সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
২১শ শতাব্দীর মার্কিন ইহুদি
ডেভিড আলবার্ট হাফম্যান

ডেভিড আলবার্ট হাফম্যান কম্পিউটার বিজ্ঞানের একজন পথিকৃৎ ছিলেন, যিনি হাফম্যান কোডিংয়ের জন্য বিখ্যাত।

জীবনী
হাফম্যান ওহাইও স্টেট ইউনিভার্সিটি থেকে তড়িৎ প্রকৌশলে ১৯৪৪ সালে ব্যাচেলর্স এবং ১৯৪৯ সালে মাস্টার্স ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৫৩ সালে ডক্টর অব সায়েন্স ডিগ্রি অর্জন করেন। তিনি ১৯৫৩ সালে এমআইটিতে শিক্ষক হিসেবে যোগদান করেন। তিনি ১৯৬৭ সালে ইউনিভার্সিটি অব ক্যালিফোর্নিয়া, সান্টা ক্রুজ এ শিক্ষক হিসেবে যোগদান করেন এবং কম্পিউটার বিজ্ঞান প্রতিষ্ঠা করতে সাহায্য করেন। তিনি ১৯৭০ থেকে ১৯৭৩ সাল পর্যন্ত এই বিভাগের চেয়ার হিসেবে দায়িত্ব পালন করেন।

পুরস্কার ও সম্মাননা
 আইইইই রিচার্ড ডব্লিউ হ্যামিং মেডেল ১৯৯৯
 আইইইই কম্পিউটার সোসাইটি ডব্লিউ ওয়ালেস ম্যাকডাওয়েল অ্যাওয়ার্ড ১৯৭৩

তথসূত্র

ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ম্যাসাচুসেট্‌স ইনস্টিটিউট অব টেকনোলজির শিক্ষক
১৯২৫-এ জন্ম
১৯৯৯-এ মৃত্যু
২০শ শতাব্দীর মার্কিন গণিতবিদ
মোহাম্মদ শহীদুল্লাহ (মুক্তিযোদ্ধা)

মোহাম্মদ শহীদুল্লাহ (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মোহাম্মদ শহীদুল্লাহর জন্ম  নোয়াখালী জেলার  চাটখিল উপজেলার বদলকোট গ্রামে। তার বাবার নাম ফজলুল হক মুন্সি এবং মায়ের নাম জমিলা খাতুন। তার স্ত্রীর নাম আমেনা বেগম। তার চার ছেলে ও দুই মেয়ে।

কর্মজীবন 
পাকিস্তান বিমানবাহিনীতে চাকরি করতেন মো. শহীদুল্লাহ। ১৯৭১ সালে কর্মরত ছিলেন ঢাকায়। ২৫ মার্চ রাতে তিনি কুর্মিটোলায় ছিলেন। পাকিস্তান সেনাবাহিনীর হত্যাযজ্ঞ নিজ চোখে প্রত্যক্ষ করেন। বাঙালি সহকর্মী ওয়ারেন্ট অফিসার মজিদসহ একজনকে পাকিস্তানি সেনারা তার চোখের সামনেই গুলি করে হত্যা করে। কয়েক দিন পর তিনি ঢাকা থেকে পালিয়ে নিজ এলাকায় গিয়ে স্থানীয় প্রতিরোধযোদ্ধাদের সঙ্গে যোগ দেন। পরে ভারতে যান। ভারতের আগরতলায় থাকার সময় তিনি মুক্তিবাহিনীর নবগঠিত বিমান উইংয়ে যোগ দেন। বিমান উইংয়ে যোগ দেওয়ার আগে আগরতলায় মুক্তিবাহিনীর একটি ক্যাম্পে সংগঠক ও প্রশিক্ষক হিসেবেও কাজ করেন। ভারত সরকার সেপ্টেম্বর মাসে মুক্তিবাহিনীকে তিনটি বিমান দেয়। একটি ডিসি ৩ বা ডাকোটা, একটি অটার ও অপরটি অ্যালুয়েট হেলিকপ্টার। এর মধ্যে শেষের দুটি যুদ্ধবিমানের উপযোগী ছিল না। মো. শহীদুল্লাহসহ কয়েকজন বিমান দুটিকে যুদ্ধবিমানের উপযোগী করেন।

মুক্তিযুদ্ধে ভূমিকা 
১৯৭১ সালের ৩ ডিসেম্বর মধ্যরাতে বাংলাদেশের মুক্তিযুদ্ধের এক অপারেশন যুগান্তকারী অধ্যায়ের সূচনা করে। এত দিন পাকিস্তান সেনাবাহিনীর বিরুদ্ধে মুক্তিবাহিনীর আক্রমণ স্থল ও জলে সীমাবদ্ধ ছিল। মুক্তিবাহিনীর বিমান উইং গঠিত হওয়ার পর অক্টোবরের মাঝামাঝি থেকে পাকিস্তানিরা ত্রিমুখী আক্রমণের শিকার হতে থাকে। ৩ ডিসেম্বর দুটি স্থানে একযোগে আক্রমণ পরিচালিত হয়। চট্টগ্রামে ইস্টার্ন রিফাইনারির কাছের তেল ডিপো ও গোদনাইলের তেল ডিপো। এই দুই ডিপোতে পাকিস্তানিরা বিপুল পরিমাণ জ্বালানি তেল যুদ্ধের জন্য মজুত রেখেছিল। এসব ডিপো থেকে তাদের স্থল, নৌ ও আকাশযানের জন্য জ্বালানি সরবরাহ করা হতো। মুক্তিযোদ্ধারা কয়েকবার চেষ্টা করেও তেল ডিপোর ক্ষতি সাধনে ব্যর্থ হন। সে দিনের আক্রমণে তেল ডিপো দুটির ব্যাপক ক্ষয়ক্ষতি এবং বেশির ভাগ জ্বালানি পুড়ে নিঃশেষ হয়ে যায়। এতে পাকিস্তানিদের মনোবল ভেঙে পড়ে। সেদিন ভারতের তেলিয়ামুড়া থেকে রাতে আকাশে উড়ে একটি অ্যালুয়েট হেলিকপ্টার। তাতে ছিলেন তিনজন। দুইজন পাইলট ও একজন গানার। এ দলে মো. শহীদুল্লাহ ছিলেন গানার। পাইলট সুলতান মাহমুদ (বীর উত্তম) ও বদিউল আলম (বীর উত্তম)। তাদের গন্তব্য ছিল নারায়ণগঞ্জের গোদনাইল। হেলিকপ্টারটি রাতের অন্ধকারে কুমিল্লা-ঢাকা মহাসড়ক লক্ষ্য করে দাউদকান্দির দিকে অগ্রসর হতে থাকে। তারপর দ্রুত ঢাকার ডেমরার কাছে এসে কেউ কিছু বুঝে ওঠার আগেই দক্ষিণে গোদনাইলের দিকে রওনা হলো। হেলিকপ্টারে প্রস্তুত হয়ে ছিলেন মো. শহীদুল্লাহ। লক্ষ্যস্থলের কাছে যাওয়া মাত্র তিনি তেলের ট্যাংকার লক্ষ্য করে বোমা নিক্ষেপ করলেন। মুহূর্তের মধ্যেই ট্যাংকারগুলো বিকট শব্দে বিস্ফোরিত হয়ে আগুনের লেলিহান শিখা আকাশ গ্রাস করে ফেলল। বিস্ফোরণের শব্দে জেগে ওঠা মানুষ ও পাকিস্তানি সেনারা অবাক বিস্ময়ে দেখতে থাকল আগুনের লেলিহান শিখা।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
২০০৮-এ মৃত্যু
নোয়াখালী জেলার ব্যক্তি
বাংলাদেশের স্বাধীনতা যুদ্ধে জড়িত ব্যক্তি
ইসরায়েলি শ্রমিক দল

ইসরায়েলী লেবার পার্টি ইসরায়েলের একটি সামাজিক-গণতন্ত্রবাদী এবং ইহুদীবাদী রাজনৈতিক দল। ১৯৬৮ সালে দলটি তিনটি রাজনৈতিক দল মাপাই (মধ্য-বামপন্থী), আহডুট হাভোডা (বামপন্থী) এবং রাফি (মধ্য-বামপন্থী) ভেঙ্গে গঠিত হয়। ১৯৭৭ সাল পর্যন্ত সকল প্রধানমন্ত্রী বামপন্থী কিংবা মধ্য-বামপন্থী রাজনীতির সঙ্গে সংশ্লিষ্ট ছিলেন। দলটির বর্তমান প্রধান নেতা হচ্ছেন (জুলাই ২০১৭ থেকে) সাবেক পরিবেশরক্ষা মন্ত্রী অভি গ্যাবে।

লেবার পার্টি ইসরায়েল-প্যালেস্টাইন শান্তি প্রক্রিয়া সমর্থনের সঙ্গে যুক্ত, এছাড়া এদের রয়েছে উদারবাদী পররাষ্ট্রনীতি এবং এরা অর্থনৈতিক ব্যবস্থার ক্ষেত্রে সামাজিক গণতান্ত্রিক পন্থা মেনে চলে। এই রাজনৈতিক দলটি আন্তর্জাতিক সংগঠন সোশালিস্ট ইন্টারন্যাশনাল এবং প্রোগ্রেসিভ এ্যালায়েন্স এর সদস্য, এছাড়া পার্টি অব ইউরোপীয়ান সোশালিস্ট এর একটি অব্জার্ভার মেম্বার।

ইতিহাস 
ইসরায়েলের স্বাধীনতা থেকেই বামপন্থী দল দেশের ক্ষমতার শীর্ষ মসনদে ছিলো, মাপাই নামের একটি দল ছিলো যেটি ১৯৬৫ সালের সংসদ (নেসেট) নির্বাচনের আগে ইসরায়েলের সবচেয়ে বড় বামপন্থী রাজনৈতিক দল হিসেবে পরিগণিত ছিলো 'আহডুট হাভোডা' নামের আরেকটি বামপন্থী রাজনৈতিক দলের সঙ্গে জোট গঠন করে, এই নির্বাচনের পূর্ব মুহুর্তেই লেবার পার্টি গঠনের বীজ রোপিত হয়। মাপাই দলটির মুসলিম সদস্যরা এই সংযুক্তিকে সমর্থন জানিয়ে আসছিলো। সাবেক প্রধানমন্ত্রী ড্যাভিড বেন গুরিয়নও এই সংযুক্তিকে সমর্থন দিয়েছিলেন।

এই জোট 'লেবার এ্যালায়েন্স' নামে পরিচিতি লাভ করে। ১৯৬৮ সালের ২১ জানুয়ারী লেবার পার্টি সাংগঠনিকভাবে আত্মপ্রকাশ করে।

তথ্যসূত্র 

 
১৯৬৮-এ প্রতিষ্ঠিত
ইসরায়েলের রাজনীতি
এশিয়ার সামাজিক গণতান্ত্রিক দল
১৯৬৮-এ ইসরায়েলে প্রতিষ্ঠিত
ইসরায়েলের রাজনৈতিক দল
শ্রমিক দল
১৯৬৮-এ প্রতিষ্ঠিত রাজনৈতিক দল
প্রগতিশীল মৈত্রী
রিয়া চক্রবর্তী

রিয়া চক্রবর্তী (জন্ম: ১ জুলাই ১৯৯২) হচ্ছেন ভারতের একজন চলচ্চিত্র অভিনেত্রী। তিনি এমটিভির একজন সাবেক ভিজে ছিলেন।

পূর্ব জীবন
রিয়া কর্নাটক প্রদেশের ব্যাঙ্গালোরে একটি বাঙালি হিন্দু পরিবারে জন্মগ্রহণ করেন, তার বাবা সেনাবাহিনীতে চাকরি করতেন। আম্বালা সেনানিবাসের 'আর্মি পাবলিক স্কুলে' রিয়া পড়াশোনা করেছেন।

কর্মজীবন
তিনি ২০০৯ সালে এমটিভির একটি আপাতবাস্তব টেলিভিশন অনুষ্ঠান টিভিএস স্কুটি টিন ডিভার মাধ্যমে টেলিভিশন জগতে পদার্পণ করেন, যেখানে তিনি দ্বিতীয় স্থান অধিকার করেন। পরে দিল্লীতে অনুষ্ঠিত এমটিভি আয়োজিত ভিডিও জকি (ভিজে) অনুসন্ধানের অডিশনে তিনি নির্বাচিত হন। পরবর্তীতে তিনি এমটিভিতে সম্প্রচারিত পেপসি এমটিভি ওয়াসাপ, টিকট্যাক কলেজ বিট এবং এমটিভি গোন ইন ৬০ সেকেন্ডসের মতো অনুষ্ঠানে উপস্থাপনা করেছেন। ২০১২ সালে, তিনি তেলুগু চলচ্চিত্র তুনিগা তুনিগার মাধ্যমে চলচ্চিত্র জগতে পদার্পণ করেন, এই চলচ্চিত্রে তিনি নিধি চরিত্রে অভিনয় করেছেন। ২০১৩ সালে, তিনি বলিউডে মেরে ড্যাড কি মারুতি চলচ্চিত্রের মাধ্যমে অভিষেক করেন, যেখানে তিনি জ্যাসলিন চরিত্রে অভিনয় করেছেন। তিনি রোহান সিপ্পির সোনালি ক্যাবল চলচ্চিত্রে সোনালির চরিত্রে অভিনয় করেছেন। তিনি যশ রাজ ফিল্মসের ব্যাংক চোর চলচ্চিত্রে রিতেশ দেশমুখ এবং বিবেক ওবেরয়ের সঙ্গে অভিনয় করেছেন।

অভিনীত চলচ্চিত্র

টেলিভিশন

তথ্যসূত্র

বহিঃসংযোগ

 
 
 
 
 

জীবিত ব্যক্তি
১৯৯২-এ জন্ম
বেঙ্গালুরুর অভিনেত্রী
ভারতীয় চলচ্চিত্র অভিনেত্রী
ভিজে (মিডিয়া ব্যক্তিত্ব)
ভারতীয় টেলিভিশন উপস্থাপিকা
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
ভারতীয় আপাতবাস্তব টেলিভিশন অনুষ্ঠানে অংশগ্রহণকারী
২১শ শতাব্দীর ভারতীয় অভিনেত্রী
বাঙালি অভিনেত্রী
সামরিক সন্তান
লরেন্স র‍্যাবিনার

লরেন্স র‍্যাবিনার একজন তড়িৎ প্রকৌশলী।

জীবনী
র‍্যাবিনার ১৯৪৩ সালে নিউ ইয়র্কের ব্রুকলিনে জন্মগ্রহণ করেন। এমআইটি থেকে তড়িৎ প্রকৌশলে ১৯৬৪ সালে বিএসসি এবং এমএসসি এবং ১৯৬৭ সালে পিএইচডি ডিগ্রি অর্জন করেন। এরপর তিনি বেল ল্যাবসের টেকনিক্যাল স্টাফের সদস্য হিসেবে যোগদান করেন। তিনি ১৯৭২ সালে সুপারভাইজর, ১৯৮৫ সালে বিভাগীয় প্রধান, ১৯৯০ সালে পরিচালক এবং ১৯৯৫ সালে কার্যনির্বাহী ভাইস প্রেসিডেন্ট হিসেব নিযুক্ত হন। তিনি ২০০২ সালে রুটজার্স ইউনিভার্সিটির তড়িৎ প্রকৌশলের শিক্ষক হিসেবে যোগদান করেন।

পুরস্কার ও সম্মাননা
 আইইইই ফেলো, ১৯৭৬
 আইইইই ইমানুয়েল আর পিওর অ্যাওয়ার্ড ১৯৮০
 আইইইই জ্যাক এস কিলবি সিগনাল প্রসেসিং মেডেল, ১৯৯৯

তথ্যসূত্র

ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
মার্কিন তড়িৎ প্রকৌশলী
১৯৪৩-এ জন্ম
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বেল ল্যাবসের বিজ্ঞানী
উক্তি প্রক্রিয়াকরণ গবেষক
জীবিত ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বালদিবিয়া আন্তর্জাতিক চলচ্চিত্র উৎসব

বালদিবিয়া আন্তর্জাতিক চলচ্চিত্র উৎসব () এক ধরনের আন্তর্জাতিক চলচ্চিত্র উৎসব ও প্রতিযোগিতা। চিলির লস রিওস অঞ্চলের বালদিবিয়া শহরে বার্ষিকাকারে এ উৎসব অনুষ্ঠিত হয়ে থাকে।

ইতিহাস 
উনিবের্সিদাদ আউস্ত্রাল দে চিলে-র (Universidad Austral de Chile) সিনে ক্লাবের ৩০তম প্রতিষ্ঠাবার্ষিকী উদ্‌যাপন উপলক্ষ্যে ১৯৯৪ সালে এ উৎসবের সূচনা ঘটে। পরের বছর থেকে ‘বালদিবিয়া সিনে এ বিদেও’ শিরোনামে একটি প্রতিযোগিতা এ উৎসবে অন্তর্ভুক্ত করা হয়। ১৯৯৮ সালে বর্তমান নামে পরিচিতি ঘটানো হয়। চিলির দক্ষিণাঞ্চলীয় এলাকায় এ উৎসবটি সাংস্কৃতিক কর্মকাণ্ডের মাইলফলক হিসেবে চিহ্নিত হয়ে যায়। পরবর্তীকালে জাতীয় পর্যায়ে চিলির সেরা চলচ্চিত্র উৎসবে পরিণত হয়। এ পর্যন্ত চার সহস্রাধিক জাতীয় ও আন্তর্জাতিক পর্যায়ের চলচ্চিত্র এখানে প্রদর্শিত হয়েছে।

উৎসবের শুরুর দিনগুলোয় জীববৈচিত্র্যকে ঘিরে উপস্থাপনা করা হতো। ফলশ্রুতিতে বর্ণাঢ্যময় সোনা দিয়ে মোড়ানো ট্রফি হিসেবে দক্ষিণ চিলির তথা বিশ্বের এক ধরনের ক্ষুদ্রাকৃতি হরিণ পুদুকে (Pudú) চিত্রিত করা হয়েছে। ২০০১সালে থেকে পূর্ণদৈর্ঘ্য চলচ্চিত্র প্রতিযোগিতা বিভাগের সূচনা ঘটানো হয়। এরফলে এ উৎসবটি চিলির সর্বাপেক্ষা গুরুত্বপূর্ণ চলচ্চিত্র প্রতিযোগিতায় রূপান্তরিত হয়।

আসরসমূহ 

সচরাচর উৎসবটি সাংবার্ষিকভিত্তিতে অক্টোবর মাসের দ্বিতীয় সপ্তাহে উদ্‌যাপন করা হয়।

কর্মকর্তাগণ 
উৎসব কর্মকর্তাগণ নিম্নরূপ: 
 আউলা মাগনা, চিলি অস্ত্রাল বিশ্ববিদ্যালয়

২০১৩ সালে ব্রুনো বেতাত্তি উৎসব পরিচালনার দায়িত্বে ছিলেন। তার সময়কাল থেকে উৎসবের পরিব্যপ্তি বৃদ্ধি পায়।

তথ্যসূত্র

আরও দেখুন 
 গিল্ডা
 পালাসিও বারোলো
 সান্দ্রো দে আমেরিকা
 কেব্রাদা দে উমাউয়াকা
 লুইস ফেদেরিকো লেলইর

বহিঃসংযোগ 

Valdivia International Film Festival official website  .
Viña del Mar International Film Festival official website 

১৯৯৩-এ প্রতিষ্ঠিত
১৯৯৩-এ চিলিতে প্রতিষ্ঠিত
আন্তর্জাতিক চলচ্চিত্র উৎসব
চিলীয় চলচ্চিত্র পুরস্কার
চিলিভিত্তিক সাংস্কৃতিক উৎসব
চিলিতে ধারণকৃত চলচ্চিত্র
চিলি অস্ট্রাল বিশ্ববিদ্যালয়
বালদিবিয়া
ফরিদগঞ্জ সরকারি ডিগ্রি কলেজ

ফরিদগঞ্জ সরকারি কলেজ  চাঁদপুর জেলার ফরিদগঞ্জ উপজেলার ফরিদগঞ্জ পৌর ও উপজেলা সদরে অবস্থিত একটি বিদ্যানিকেতন। কলেজটির অবস্থান ফরিদগঞ্জ উপজেলার রূপসা মহাসড়কের প্রবেশ পথের ডান পাশে। কলেজটির সম্মুখভাগে মূল মহাসড়ক এবং এর পিছনে ফরিদগঞ্জ উপজেলার অন্যতম  ডাকাতিয়া নদী অবস্থিত। ২০১৬ সালে কলেজটি সরকারি করণ করা হয়।  ২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।

অবস্থান

ইতিহাস 
এই কলেজটি ১৯৭০ সালে একটি একাডেমীক ভবন ও উচ্চ মাধ্যমিক শাখা দিয়ে শুরু হয়। বিজ্ঞান, মানবিক ও ব্যবসা শাখা নিয়ে প্রতিষ্ঠানটি প্রাতিষ্ঠানিক কার্যক্রম শুরু করে। শুরুতে এর প্রাতিষ্ঠানিক নাম ছিল ফরিদগঞ্জ কলেজ। পরে আওয়ামী লীগ সরকারের নেতৃস্থানীয় নেতারা এর নামকরণ করেন, ফরিদগঞ্জ বঙ্গবন্ধু কলেজ। ১৯৯০ সালে কলেজটিতে স্নাতক (পাস কোর্স) খোলা হয় এবং এর স্নাতক কার্যক্রম জাতীয় বিশ্ববিদ্যালয়ের অধীনস্থ হয়ে পড়ে। বর্তমানে এর ৪ টি একাডেমিক ভবন, ৫ টি স্নাতক কোর্স চালু আছে। কোর্স গুলো হল "বি,এস,সি" "বি,কম" "বি,বি,এস" "বি,এস,এস" ও "বি,এ। ফরিদগঞ্জ উপজেলার সবচাইতে পুরান এবং স্বনামধন্য কলেজ। কলেজটি সরকারি করণ করার পর এর নাম হয়, ফরিদগঞ্জ সরকারি কলেজ।

তথ্যসূত্র 

চাঁদপুর জেলার মহাবিদ্যালয়
১৯৭০-এ প্রতিষ্ঠিত শিক্ষাপ্রতিষ্ঠান
চাঁদপুর জেলায় জাতীয় বিশ্ববিদ্যালয় অধিভুক্ত কলেজ
১৯৭০-এ পূর্ব পাকিস্তানে প্রতিষ্ঠিত
সাচিতোতো

সাচিতোতো () এল সালভাদোরের কেন্দ্রস্থল কাস্কাতলান ডিপার্টমেন্টের নিয়ন্ত্রণাধীন পৌরএলাকা। রাজধানী স্যান সালভাদোর থেকে ৩০ কিলোমিটার উত্তর-পশ্চিমদিকে এর অবস্থান। দক্ষিণ-পূর্বাংশে পর্বতময় হলেও উত্তর-পশ্চিমাংশে সমতলভূমি রয়েছে। সমুদ্র পৃষ্ঠ থেকে এটি ৩৯১ মিটার উঁচুতে অবস্থিত। ২০০৭ সালের তথ্য অনুযায়ী প্রায় ২৪৭৮৬জন লোক বসবাস করছেন। ঔপনিবেশিক শাসনামলে শহরের প্রধান চত্ত্বরটি গঠিত হয়। ১৮শ শতাব্দীতে স্পেনীয়রা গীর্জা নির্মাণ করে। এল সালভাদোরের মাধ্যমে বহিঃবিশ্বে সাচিতোতো পরিচিতি পেয়েছে মূলতঃ এর গীর্জা ও ছোট ধরনের গোলাকৃতি শক্ত পাথরে গড়া রাস্তার জন্যে।

দর্শনীয় স্থান 
দর্শনীয় স্থান হিসেবে রয়েছে লেম্পা নদীতে কৃত্রিমভাবে গড়ে উঠা সাচিতলান হ্রদ। এছাড়াও রয়েছে সেরন গ্রান্দে বাঁধ। সালভাদোরীয়দের কাছে সাপ্তাহিক ছুটি কাটানোর জন্য অত্যন্ত জনপ্রিয় স্থান এটি। শিল্পকলা গ্যালারী, সাংস্কৃতিক কেন্দ্র ও হস্তশিল্পজাতদ্রব্যের ন্যায় সুবিস্তৃত কর্মকাণ্ড এখানে পরিচালিত হয়। আরিজোনার প্রেসকট সাচিতোতো’র ভগিনী নগরী। এরফলে উভয় শহরই তাদের সাংস্কৃতিক কর্মকাণ্ড বিনিময় করে থাকে।

তথ্যসূত্র

আরও দেখুন 
 প্রুডেন্সিয়া আয়ালা‎‎
 ফ্রান্সিসকো গাভিদিয়া
 ভিসিতাসিওন পাদিল্লা‎‎
 লুসিলা গামেরো ডে মেডিনা‎‎
 আর্জেন্টিনা ডায়াজ লোজানো

গ্রন্থপঞ্জী

গ্যালারী চিত্র 

এল সালভাদরের জনবহুল স্থান
কাস্কাতলান ডিপার্টমেন্টের পৌরএলাকা
বিনাশক

বিনাশক ১৯৯৮ সালের একটি বলিউড নির্মিত মারপিটধর্মী হিন্দি চলচ্চিত্র। এই ছবিটির পরিচালক ছিলেন রবি দেওয়ান। ছবিটি নির্মাণে হলিউডের অ্যাকশন চলচ্চিত্র 'ডেথ ওয়ারেন্ট' এর সামান্য ছায়া আছে।

কাহিনী
ইনস্পেকটর অর্জুন সিং একজন বাহাদুর পুলিশ অফিসার যে অপরাধীদের প্রতি কঠোর পদক্ষেপ নিয়ে থাকে। সময়ে সময়ে তাকে আইন হাতে তুলে নেওয়ার জন্যে সতর্ক করা হয়। তার পিতা এবং সহকর্মী বন্ধু ইনস্পেকটর খান বার বার তাকে সংযত হতে বলেন। অর্জুনকে ভালবাসেন এসিপি অগ্নিহোত্রী, যিনি অর্জুনের আদর্শ একজন সৎ অফিসার। তার মেয়ে কাজল অর্জুনের প্রেমিকা। অগ্নিহোত্রী একবার একজন ভাড়াতে খুনী আজগরকে তাড়া করলে সে জেলার লংকেশ্বরের জেলে আশ্রয় নেয়। এসিপি অগ্নিহোত্রী বুঝতে পারেন জেলের ভেতরে লংকেশ্বর জঘন্য অপরাধমুলক ব্যবসা চালায়। জেলকে সে ড্রাগ সাপ্লাই ও অস্ত্রের গুদাম বানিয়েছে। স্বরাষ্ট্রমন্ত্রী দীন দয়াল ও পুলিশ কমিশনার একথা জানতে পেরে অর্জুনকে অপরাধী সাজিয়ে জেলে পাঠাতে চান যাতে করে সে লংকেশ্বরের বিরুদ্ধে প্রমাণ সংগ্রহ করতে পারে। এসিপি অগ্নিহোত্রী কে খুন করার নাটক করা হয় ও অর্জুন এই অপরাধে জেলে যায়। সেখানে গিয়ে সে বুঝতে পারে তাকে ফাঁসানো হয়েছে। অগ্নিহোত্রী কে সে হত্যা না করলেও মন্ত্রী, কমিশনার ও লংকেশ্বর তাকে আসলেই হত্যা করেছে। কনস্টেবল হরে রাম অর্জুনের সাথে জেলে দেখা করতে গেলে অর্জুনের সামনেই তাকে খুন করে আজগর। অর্জুনের পিতা ও বোনকেও লংকেশ্বর, মন্ত্রী ও কমিশনারের মদতে হত্যা করে আজগর। ইনস্পেকটর খান খবরের কাগজে অর্জুনের খবর পান ও জেলে দেখা করতে যান কিন্তু দেখা করতে দেওয়া হয়না। তিনি গোপনে এক কয়েদির সাহায্যে জেলের ভেতরে ঢোকেন ও দেখেন অর্জুনের ওপর অকথ্য অত্যাচার চালানো হয়েছে। তিনি অর্জুনকে নিয়ে জেল থেকে পালান। এই সময় পুলিশ তাড়া করলে অর্জুন গ্রেনেডের সাহায্যে পুলিশ জিপ ধ্বংস করে দেয় কিন্তু খান মারা যান। কাজলের সাথে দেখা করে সে সব খুলে বলে ও প্রতিশোধ নিতে মনস্থির করে। আজগর, মন্ত্রী ও কমিশনারকে খুন করার পর অপরাধ স্বীকার করে আবার লংকেশ্বরের জেলে চলে যায়। ইতোমধ্যে লংকেশ্বর নিজেকে অর্জুনের হাত থেকে বাঁচতে আদালতে নিজের কৃতকর্মের অপরাধ স্বীকার করে নিজেরই জেলে বন্দী হয়। আসল সেই জেলের কিছু কয়েদী ও অন্য কর্মীরা তারই দুষ্টচক্রের সাথী। জেলের ভেতরে লংকেশ্বরের মুখোমুখি হয় অর্জুন।

অভিনয়
 সুনীল শেট্টি - অর্জুন সিং
 রবীনা ট্যান্ডন - কাজল
 ড্যানি - জেলর কালকেশ্বর
 ওম পুরি - ইনস্পেকটর খান
 মুকেশ ঋষি - আজগর
 শিবাজী সতম - হরেরাম
 মোহন যোশী - এসিপি অগ্নিহোত্রী
 তিনু আনন্দ - স্বরাষ্ট্র মন্ত্রী
 অলোক নাথ - পুলিশ কমিশনার
 হরিশ প্যাটেল - কয়েদী
 সত্যেন কাপ্পু - অর্জুনের পিতা

তথ্যসূত্র

বহিঃসংযোগ

 

১৯৯৮-এর চলচ্চিত্র
১৯৯০-এর দশকের হিন্দি ভাষার চলচ্চিত্র
ভারতীয় চলচ্চিত্র
ভারতীয় মারপিটধর্মী চলচ্চিত্র
আইটেম নাম্বার বিশিষ্ট চলচ্চিত্র
১৯৯০-এর দশকের মারপিটধর্মী চলচ্চিত্র
মার্কিন চলচ্চিত্রের ভারতীয় পুনর্নির্মাণ
জম্মু ও কাশ্মীরে ধারণকৃত চলচ্চিত্র
কিন্তা দে সান পেদ্রো আলেহান্দ্রিনো

লা কিন্তা দে সান পেদ্রো আলেহান্দ্রিনো () বিস্তৃত ও ঐতিহাসিক এলাকাবিশেষ। কলম্বিয়ার মাগদালেনা ডিপার্টমেন্টের সান্তা মার্তা শহরের কাছাকাছি মামাতোকোয় লা কিন্তার অবস্থান। ২ ফেব্রুয়ারি, ১৬০৮ তারিখে ডন ফ্রান্সিসকো ডে গডয় এলাকাটি প্রতিষ্ঠা করেন। মুক্তিসংগ্রামী সিমন বলিভার তার জীবনের শেষ দিককার দিনগুলো এখানে কাটান ও ১৭ ডিসেম্বর, ১৮৩০ তারিখের বিকেলে তার দেহাবসান এখানেই ঘটেছিল। দেশের অন্যতম নিরাপদ এলাকা হিসেবে স্যান পেদ্রো আলেজান্দ্রিনোর সুনাম রয়েছে। মদ, মধু ও অপরিশোধিত চিনি সহযোগে তৈরী পানেলা উৎপাদনের লক্ষ্যে সপ্তদশ শতকে এর কাছাকাছি আরও একটি বিস্তৃত এলাকা গড়ে উঠে।

মুক্তিসংগ্রামী নেতা বলিভার ৬ ডিসেম্বর, ১৮৩০ তারিখে এ এলাকায় আসেন। ডন হোয়াকিন ডে মিয়ের তাকে অবস্থানের আমন্ত্রণ জানান। রাষ্ট্রপতি কর্তৃক প্রত্যাখ্যাত হবার পর বলিভার শুরুতে জামাইকা ভ্রমণের পরিকল্পনা করেছিলেন ও পরবর্তীতে ইউরোপ যাবার চিন্তা করেন। কিন্তু শারীরিক অসুস্থতার কারণে তা আর হয়ে উঠেনি। ১৭ ডিসেম্বর, ১৮৩০ তারিখের বিকেল বেলায় যক্ষারোগে আক্রান্ত মুক্তিকামী সিমন বলিভারের এ খামারে দেহাবসান ঘটে।

আরও দেখুন 
 মার্গারিটা সালাস
 ইনকা সড়ক ব্যবস্থা
 ভুয়েল্তা অ্যা কলম্বিয়া‎‎
 প্যালেন্সিয়া বিশ্ববিদ্যালয়

তথ্যসূত্র

বহিঃসংযোগ 
 কিন্তা দে সান পেদ্রো আলেহান্দ্রিনো (প্রাতিষ্ঠানিক ওয়েবসাইট)

কলম্বিয়াভিত্তিক গৃহ
কলম্বিয়াভিত্তিক জাদুঘর
কলম্বিয়াভিত্তিক ভূমিস্থাপনা
মাগদালেনা ডিপার্টমেন্টের ভবন ও স্থাপনা
মাগদালেনা ডিপার্টমেন্টে পর্যটন আকর্ষণ
সান্তা মার্তা
টমাস হুয়াং

টমাস হুয়াং একজন গবেষক এবং ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক ইমেরিটাস।

জীবনী
হুয়াং ১৯৩৬ সালের ২৬ জুন সাংহাইয়ে জন্মগ্রহণ করেন। তিনি ন্যাশনাল তাইওয়ান ইউনিভার্সিটি থেকে ইলেক্ট্রনিক্সে ১৯৫৬ সালে ব্যাচেলর্স ডিগ্রি অর্জন করেন। তিনি এমআইটি থেকে ১৯৬০ সালে মাস্টার্স এবং ১৯৬৩ সালে ডক্টর অব সায়েন্স ডিগ্রি অর্জন করেন। তিনি ১৯৬৩ সালে এমআইটি এর তড়িৎ প্রকৌশলের অধ্যাপক হিসেবে যোগদান করেন। তিনি ১৯৭৩ সালে পারডু বিশ্ববিদ্যালয় এ তড়িৎ প্রকৌশলের অধ্যাপক হিসেবে যোগদান করেন। তিনি ১৯৮০ সালে ইউনিভার্সিটি অব ইলিনয় অ্যাট আর্বানা-শ্যাম্পেইন এ যোগদান করেন। তিনি ২০০১ সালে আইইইই জ্যাক এস কিলবি সিগনাল প্রসেসিং মেডেল লাভ করেন।

তথ্যসূত্র

১৯৩৬-এ জন্ম
২০২০-এ মৃত্যু
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ম্যাসাচুসেট্‌স ইনস্টিটিউট অব টেকনোলজির শিক্ষক
ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
পারডু বিশ্ববিদ্যালয়ের শিক্ষক
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
চীনা বংশোদ্ভূত মার্কিন ব্যক্তি
মার্কিন কম্পিউটার বিজ্ঞানী
মার্কিন তড়িৎ প্রকৌশলী
মার্কিন বিজ্ঞান লেখক
অপটিক্যাল সোসাইটির সভ্য
জাতীয় তাইওয়ান বিশ্ববিদ্যালয়ের প্রাক্তন শিক্ষার্থী
চীনা বংশোদ্ভূত মার্কিন লেখক
বাংলাদেশ ন্যাশনাল আওয়ামী পার্টি

বাংলাদেশ ন্যাশনাল আওয়ামী পার্টি বা ন্যাশনাল আওয়ামী পার্টি (মুজাফফর) বাংলাদেশের একটি বামপন্থী রাজনৈতিক দল।

নির্বাচনী নিবন্ধন 
দলটি বাংলাদেশ নির্বাচন কমিশন থেকে বাংলাদেশ জাতীয় আওয়ামী পার্টি হিসাবে নিবন্ধিত এবং এর নির্বাচনী প্রতীক কুড়েঘর। দলটির কেন্দ্রীয় কার্যালয় ঢাকার ধানমন্ডি হকার্স মার্কেট ২য় তলায় অবস্থিত।

তথ্যসূত্র 

১৯৭১-এ বাংলাদেশে প্রতিষ্ঠিত
বাংলাদেশের রাজনৈতিক দল
বাংলাদেশের সমাজতান্ত্রিক দল